CELEX: 62004TJ0278
Language: et
Date: 2006-11-16
Title: Esimese Astme Kohtu otsus (viies koda), 16. november 2006. # Jabones Pardo, SA versus Siseturu Ühtlustamise Amet (kaubamärgid ja tööstusdisainilahendused) (OHIM). # Ühenduse kaubamärk - Vastulausemenetlus - Varasem siseriiklik sõnamärk YUPI - Ühenduse sõnamärgi YUKI taotlus - Suhteline keeldumispõhjus - Segiajamise tõenäosus - Määruse (EÜ) nr 40/94 artikli 8 lõike 1 punkt b - Ühtlustamisameti nõuded - Vastuvõetavus. # Kohtuasi T-278/04.

Esimese Astme Kohtu (viies koda) 16. novembri 2006. aasta otsus – Jabones Pardo vs. Siseturu Ühtlustamise Amet – Quimi Romar (YUKI)
      (kohtuasi T‑278/04)
      Ühenduse kaubamärk – Vastulausemenetlus – Varasem siseriiklik sõnamärk YUPI – Ühenduse sõnamärgi YUKI taotlus – Suhteline keeldumispõhjus – Segiajamise tõenäosus – Määruse (EÜ) nr 40/94 artikli 8 lõike 1 punkt b – Ühtlustamisameti nõuded – Vastuvõetavus
      Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause
         (Nõukogu määrus nr 40/94, artikli 8 lõike 1 punkt b) (vt punkt 70)
      
      Ese
      
         
               Hagi Siseturu Ühtlustamise Ameti esimese apellatsioonikoja 23. aprilli 2004. aasta otsuse peale (liidetud asjad R 547/2003‑1
                  ja R 604/2003‑1), mis tehti vastulausemenetluses Jabones Pardo, SA ja Quimi Romar, SL vahel.
               
            Kohtuasja asjaolud
      
               Ühenduse kaubamärgi taotleja:
            
            
               Quimi Romar, SL
            
         
               Asjaomane ühenduse kaubamärk:
            
            
               Sõnamärk YUKI kaupadele klassides 3, 5 ja 28 – taotlus nr 1353515
            
         
               Vastulause aluseks oleva kaubamärgi või tähise omanik:
            
            
               Jabones Pardo, SA
            
         
               Vastulause aluseks olev kaubamärk või tähis:
            
            
               Hispaania sõnamärk YUPI nr 246715 kaupadele klassis 3
            
         
               Vastulausete osakonna otsus:
            
            
               Vastulause osaline rahuldamine
            
         
               Apellatsioonkoja otsus:
            
            
               Kaubamärgi taotleja poolt esitatud kaebuse rahuldamine; vastulause esitaja vastuväidete rahuldamata jätmine
            
         
      Resolutiivosa
      1.         Tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 23. aprilli 2004. aasta
         otsus (liidetud asjad R 547/2003‑1 ja R 604/2003‑1) osas, milles sellega rahuldati menetlusse astuja kaebus seonduvalt järgmiste
         kaupadega: „seebid; parfümeeriatooted, eeterlikud õlid, kosmeetika, juuksevedelikud; hambapastad”, mis kuuluvad klassi 3,
         ning „hügieenitooted”, mis kuuluvad klassi 5, mille kohta oli ühenduse kaubamärgi taotlus esitatud.
      
      2.         Jätta Siseturu Ühtlustamise Ameti kohtukulud tema enda kanda ning mõista temalt välja pool Jabones Pardo, SA kohtukuludest.
      3.         Quimi Romar, SL kannab oma kohtukulud ise.